alexandrainst/scandi-wiki huggingface dataset:
DS «Constitutionen»

DS «Constitutionen» var ein hjuldampar og Noregs fyrste dampbåt. Eigar var Postverket. DS «Constitutionen» vart kjøpt inn frå England i 1826 i hovudsak for å betre postgangen, men båten tok og passasjerar og last. DS «Constitutionen» trafikkerte kystruta mellom Oslo og Kristiansand. 

Same år kjøpte Postverket enda eitt skip, DS «Prinds Carl». Dei to skipa korresponderte i Stavern. DS «Prinds Carl» gjekk til København via Göteborg og var dermed den første danskebåt med motor som gjekk i fast rute.

Constitutionen vart hogd opp i 1871.

Anna 
Då «Constitutionen» ankom Oslo den 17. mai 1829 byrja opptakten til det såkalla «Torgslaget» der blant anna Henrik Wergeland kjempa for å markere Noregs grunnlovsdag.

Bakgrunnsstoff 
Riksarkivet om posttransporten og DS «Constitutionen», med bilete av skuta.  

Constitutionen
C
Skip frå 1826
Skip sluttsegla i 1871
1826 i Noreg
1871 i Noreg
Ejer Bavnehøj

Ejer Bavnehøj (også skrive Ejer Baunehøj) er den tredje høgaste ikkje menneskeskapte høgda i Danmark, 170,35 meter over havoverflata.

I nærleiken av Ejer Bavnehøj ligg eit anna høgt punkt, Yding Skovhøj, som har ei høgde på 172,66 meter over havet, medrekna ei menneskebygd gravrøys frå bronsealderen. Utan gravrøysa er Yding Skovhøj ei aning lågare enn det høgaste ikkje-menneskeskapte punktet i Danmark, Møllehøj med 170,86 meter, som er 51 cm høgare enn Ejer Bavnehøj.

Ejer Bavnehøj ligg i den sørlege delen av Skanderborg kommune i Region Midtjylland, mellom tettstadane Riis og Ejer.

Dette er den mest kjende baunehaugen (tilsvarande norsk varde), der det vart tent signalbål, for å åtvara folk og soldatar om at fienden var på veg.

I 1920 vart det reist ein såkalla 'Genforeningssten' på toppen til minne om den hendinga som på dansk vert kalla Genforeningen: Sønderjyllands (Nordslesvigs) overgang frå tysk til dansk herredøme i 1920. Eit tårn vart bygd på toppen i 1924 med et same føremålet, og har denne inskripsjonen: «Rejst af det danske folk» og «Nordslesvig genforenet med moderlandet i 1920».

Bakgrunnsstoff 
 Det danske Miljøministeriet, Kort- og Matrikelstyrelsen: Højeste punkter og steder
 Ejer Baunehøjs Venner 

Høgder i Danmark
MS «Bruvik»

MS «Bruvik» er eit passasjerskip som vart bygd i 1949 av Glommens mek. Verksted, Fredrikstad for Indre Nordhordlands Dampbåtlag L/L. I 1974 skifta selskapet som drifta «Bruvik» namn til Bergen-Nordhordland Rutelag. I 1979 vart båten seld til Finland som turistbåt. Vart bygd om i 1989 som restaurant-skip og fekk dessutan sauna installert. I 1994 vart M/S «Bruvik» kjøpt tilbake av det nye Indre Nordhordland Dampbåtlag a/s, eit selskap som bruker båten som turistbåt for det meste i Hordaland, men og elles på Vestlandet.

Bakgrunnsstoff 
 http://www.ms-bruvik.no/ 
 bruvikbygda.no Heimesida til bygda Bruvik 
 http://www.bergenfjordtur.no/ 

veteranbåtar
Båtar frå Vestland
BNR-eigde fartøy
Skip frå 1949
Norske passasjerskip
Kubikkcentimeter

Kubikkcentimeter (cm³) er ei volumeining basert på centimeter.

Ein kubikkcentimeter er volumet av ei kube der kvar side er ein centimeter lang. Altså: 1 kubikkcentimeter = 1 cm (x-retning) x 1 cm (y-retning) x 1 cm (z-retning) = 1 cm3

Kubikkcentimeter blir mellom anna brukt til å oppgje motorvolum, men elles blir eininga lite brukt. I staden bruker ein gjerne eininga milliliter, som er lik ein kubikkcentimeter.

Måleiningar for volum
SI-avleia einingar

sv:Liter#Milliliter
Hemoglobin A1c

HbA1c eller glykosylert hemoglobin A1c er ein markør for nivået av glukose i blodet (blodsukkeret). Normalområdet for HbA1c ligg mellom om lag 4 % og 5,9 %.

Glukose bind seg til ein spesifikk bindingsstad på hemoglobin i dei raude blodcellene (erytrocyttane) i ei irreversibel binding gjennom heile levetida til dei raude cellene, om lag tre månader. Mengda av glukose som er bunden til hemoglobin står i høve til konsentrasjonen av glukose i blodet, og kan målast ved laboratorieanalysar.

Personar med dårleg regulert diabetes mellitus har ofte høgare nivå av HbA1c enn det som er vanleg. Ein diabetikar med godt regulert blodsukker har eit HbA1c-nivå nær eller innanfor normalområdet (referanseområdet). Eit høgt nivå av HbA1c viser at reguleringa av sukkeret er dårleg.

Nivået av HbA1c er proporsjonalt med den gjennomsnittlege konsentrasjonen av blodsukkeret i ein periode på frå fire veker til tre månader, i praksis reknar ein dei siste seks til åtte vekene. (Somme endokrinologar meiner at hovuddelen av verdien skriv seg frå ein kortare periode; dei siste to til fire vekene før måling). 

Ein litt grov samanheng mellom HbA1c og gjennomsnittleg blodsukker er vist i tabellen under:

Endokrinologar meiner no stort sett at HbA1c-verdiar under 6,5 % kan aksepterast og tyder på god kontroll; «normalen» er på om lag 4-6 %. Det kan vera noko vanskeleg å samanlikna ulike måleresultat fordi:

 Laboratorieresultat kan vera ulike avhengig av analyseteknikk. 

 Den biologiske variasjonen frå person til person kan vera opp til 1 % (dvs. to personar med det same gjennomsnittlege blodsukkeret kan ha HbA1c-verdiar med opp til 1% skilnad).

Referansar 

 The Glycated Hemoglobin Test
 MedlinePlus om HbA1c, kortfatta

Sjå òg 
 Diabetes mellitus
 Hemoglobin

Endokrinologi
Uendeleg

Uendeleg vil seie å ikkje ha ein slutt. Noko kan vere uendeleg stort, og noko kan vere uendeleg lite. Ein uendeleg stor verdi vert skrive, ∞ . Uendeleg er ingen fast eller fatteleg verdi.

I matematikken er omgrepet «uendeleg» assosiert med kardinalitetane til ulike mengder: Ei mengd har uendeleg mange element dersom me alltid kan fortsetja ein prosess med å sletta eit element frå mengda.

Matematiske objekt
Filosofisk terminologi
Teologi
Matematikkfilosofi
Forbundet Mot Rusgift

Forbundet Mot Rusgift (FMR) er ein friviljug ruspolitisk organisasjon retta mot studentar og fagfolk ved universitet og høgskolar. Organisasjonen vart stifta som Norges Studerende Ungdoms Avholdsforbund i 1904, og skifta namn til Forbundet Mot Rusgift i 1973. 

FMR arbeider gjennom enkeltmedlemmar, lokallag og sympatisørar, og har engasjert seg i førebyggande arbeid på rusfeltet. Fleire prosjekt har vore innretta mot å endre russefeiringa, og å redusere alkoholinntak blant studentar. I periodar har organisasjonen engasjert seg i behandlingsspørsmål og internasjonal ruspolitikk. Organisasjonens talerøyr er tidsskriftet Mot Rusgift.

Organisasjonen er medlemsorganisasjon i Actis - rusfeltets samarbeidsorgan (selverklært), EURAD – Europe Against Drugs, Stiftelsen Helse og Rehabilitering, Populus – Studieforbundet Folkeopplysning, Alkokutt, Aksjonsuka mot narkotika, og ei rekkje andre samarbeidsorgan – og organisasjonar.  

FMR skil seg frå dei fleste andre ruspolitiske organisasjonane i Noreg ved ikkje å ha ei kristen, men heller ei sosial og politisk grunngjeving for standpunktet sitt. Forbundsleiar i FMR gjennom dei siste 15 åra er Knut T. Reinås (2016).

Bakgrunnsstoff 
 FMR si heimeside

norske organisasjonar
rusgiftorganisasjonar
Skipingar i 1904
Petsjora

''Sjå også byen Petsjora

Petsjora (komi og russisk печора) er ei stor elv i det europeiske Russland, i Republikken Komi og i Nenetsia. Petsjora er 1809 km. lang, og har eit nedbørsfelt på . Det er stor skipsfart på Petsjora.

Petsjora har kjeldene sine i Uralfjella aust for Ust-Iljitsj, søraust i Komi, og renn nordover gjennom Jaksja, Ust-Ilytsj, Troitsko-Petsjorsk, Vuktyl, Petsjora og Narjan-Mar før ho ved Nosovaja renn ut i Petsjorahavet i Barentshavet. Kjeldene til Petsjora og sideelva Ilytsj er eit verna naturområde kalla Petsjora-Ilytsj naturresrvat.

På 1990-talet var det store oljeutslepp på oljeselskapet Komineft si røyrleidning, noko som førte til stor ureining av Petsjora. 

Dei største sideelvane hennar er Unja, Nordre Mylva, Lemju, Kozjva, Lyzja, Izjma, Pizjma, Vel, Tsilma og Sula frå venstre, samt Ilytsj, Sjtsjugor, Usa, Jorsa, Laja og Sjapkina frå høgre.

Elvar i Russland
Elvar i Komi
Barentshavet
Elvar i Nenetsia
Knut T. Reinås

Knut T. Reinås er ein norsk sosiolog som framfor alt har arbeidd med ruspolitiske spørsmål, særleg med alkohol, men også etter kvart i aukande grad med andre rusmidler. Reinås er tilsett ved Klinikk rus og avhengighet, Aker Universitetssykehus HF, men som leiar i Forbundet Mot Rusgift har han ein potensiell interessekonflikt som forskar på feltet. Reinås tok magistergraden i sosiologi i 1979 på eit arbeid om alkoholideologi.

Bibliografi 

 Reinås, Knut T. 1979: Alkoholideologiene og deres forankring i virkeligheten : resultater fra alkoholforskninga satt sammen til en helhetlig teori Arbeidsnotater (Magistergradsavhandling) Universitetet i Oslo, Instituttet for sosiologi ; 132
 Reinås, Knut T. 1991: Alkoholens kilder : nordmenns totale alkoholforbruk i 1989. Temaserie / Rusmiddeldirektoratet ; 1991:1
 Reinås, Knut T. (2000): "Narkolovbrudd og straff". I : Mot rusgift, nr. 64-65, s. 20-22
 Knut T. Reinås og Helge Waal (red.). 2000: Drug overdoses and overdose deaths in four European cities : a baseline report from the project Strategic choices for reducing overdose deaths : a joint project of the cities Oslo, Amsterdam, Copenhagen, and Frankfurt am Main. Oslo.
 Reinås, Knut T. 2005: Nederlandsk narkotikapolitikk - øyeblikksbilder fra en annen virkelighet. Oslo : Unipax, 2003.

Reinås, Knut
Reinås, Knut
Mot Rusgift

Mot Rusgift er tidsskriftet til Forbundet Mot Rusgift. Tidsskriftet vart grunnlagt i 1972, året før Norges Studerende Ungdoms Avholdsforbund endra namn til Forbundet Mot Rusgift (som var i 1972). Tidsskriftet kjem ut med ca. to nummer i året, og er frå og med nr. 54 tilgjengeleg i fulltekst på internett.

Mot Rusgift har skoleelevar og studentar som ei viktig målgruppe, og tar opp både opplysningsstoff om rus og artiklar om rusgiftspolitiske spørsmål, diskusjonar kring veksande alkoholliberalistisk ideologi, osb.

Bakgrunnsstoff 

 Mot Rusgift på nettet

Norske tidsskrift
Skipingar i 1972
Partitiv

Partitiv er eit kasus som blir brukt til å merke objektet.

Partitiv i austersjøfinske språk 
Partitiv finst i finsk og i andre austersjøfinske språk, og det blir m.a. brukt i opposisjon til akkusativ, for å uttrykkje aspekt og for å uttrykkje distinksjonar tilsvarande dei vi uttrykkjer med bestemtheit i norsk.

I finsk er regelen for bruk av partitiv og akkusativ følgjande: Viss objektet viser til ei avslutta handling, skal det stå i akkusativ. I andre tilfelle skal det stå i partitiv. Dette inneber at objektet står i partitiv i tilfelle som desse:
 Join maitoa «Eg drakk mjølk» (ubestemt mengd). Jf.: Join maidon (akkusativ) «Eg drakk opp (den) mjølka» (t.d. all mjølka som var i glaset)
 En nähnyt sinua «Eg såg ikkje deg» (nekta setning, «sjåinga vart ikkje avslutta»)
 Luin kirjaa «Eg las i ei bok» (og vart ikkje ferdig, jf. Luin kirjan «Eg las (ut) boka», med akkusativ)
 Rakastan sinua «Eg elskar deg» (kontinuerleg, ikkje-avsluttande verbhandling, jf. Rakastin hänet kuoliaaksi «Eg elska han/henne til døde», med akkusativ)

Substantivfraser som står til talord og mengdeord (andre enn talordet yksi "ein") står i partitiv eintal:

 yksi hieno kirja "ei fin bok" (nominativ eintal), kaksi hienoa kirjaa "to fine bøker" (partitiv eintal)

Partitiv i austsamiske språk 

Partitiv kasus finst også i enaresamisk, skoltesamisk og kildinsamisk, der dei blir brukt etter talord.

Kasus
Illativ

illativ er eit kasus som blir brukt til å merke visse adverbiale setningsledd. Grunntydinga til illativ er inn i. Illativ finst i finsk og i andre austersjøfinske språk, og i samiske språk. Eit døme frå finsk er Tyttö laittoi kirjan laatikkoon «Jenta la boka i skuffa» (laatikko «skuffe»). Illativ i samisk og finsk skil seg frå kvarandre ved at den finske illativen er eit indre lokalkasus som kontrasterer med det ytre lokalkasuset allativ, mens samiske språk ikkje har den skilnaden, slik at illativ her har eit større bruksområde.

Kasus
Inessiv

Inessiv er eit kasus som blir brukt til å merke visse adverbiale setningsledd. Grunntydinga til inessiv er i, inni. Termen inessiv blir brukt for finsk og dei andre austersjøfinske språka, og for tilsvarande kasus i lule- pite-, ume- og sørsamisk. 

Eit døme frå finsk er Kirja on laukussa «Boka er i veska» (laukku «veske»). Inessiv i dei samiske språka skil seg frå dei austersjøfinske ved at der inessiven i austersjøfinsk er eit indre lokalkasus som kontrasterer med det ytre lokalkasuset adessiv, har dei samiske språka ikkje denne skilnaden. Inessiv i dei samiske språka har eit større bruksområde, og tilsvarer både indre og ytre lokalkasus i dei austersjøfinske språka.

Termen inessiv

Termen inessiv er først brukt for finsk i Gustav Renvall sin finske grammatikk frå, etter eit framlegg frå Rasmus Rask. Rask sett i den nordsamiske grammatikken sin først opp eit system for finsk, der han kallar ordformer danna med kasusendinga -ssa/-ssä for indiforholdet, latinsk inessivus, til skilnad frå -lla/llä, som han kallar vedforholdet, latin allativus. Deretter viser han til den nordsamiske forma vare ald’ ("på fjellet"), som han kallar vedforhold, og sanest ("i ordet") og girkost’ ("i Tempelet"), som han kallar indiforhold (s. 36). 

I og med at nordsamisk ikkje skil mellom "i-kasus" og "frå-kasus" har nordsamiske grammatikkar frå og med Friis kalla den nordsamiske kasusforma lokativ.

Fotnotar

Litteratur 

 Rasmus Rask 1832: Ræsonneret lappisk Sproglære efter den Sprogart, som bruges af Fjældlapperne i Porsangerfjorden i Finmarken. En Omarbejdelse af Prof. Knud Leems Lappiske Grammatica. 
 Renvall, Gustav 1826: Suomalainen Sana-Kirja - Lexicon linguae Finnicae

Kasus
Austersjøfinske språk
Samiske språk
Elativ

Elativ er eit kasus som blir brukt til å merke visse adverbiale setningsledd. Grunntydinga til elativ er ut av. Elativ finst i finsk og i andre austersjøfinske språk, og i fleire samiske språk, m.a. sørsamisk. Eit døme frå finsk er Tyttö otti kirjan laatikosta, «Jenta tok boka ut av skuffa» (laatikko «skuffe»). Elativ blir også brukt som objekt for visse verb, som pitää «like», Pidän sinusta «eg liker deg« (sinä «du»). Elativ i samisk og finsk skil seg frå kvarandre ved at den finske elativen er eit indre lokalkasus som kontrasterer med det ytre lokalkasuset ablativ, mens samiske språk ikkje har den skilnaden, slik at elativ her har eit større bruksområde.

Omgrepet kan òg nyttast om ein adjektivgrad som finst på m.a. arabisk og spansk, og semantisk ligg mellom komparativ og superlativ.

Kasus
Allativ

Allativ er eit kasus som blir brukt til å merke visse adverbiale setningsledd. Grunntydinga til allativ er bort til. Allativ finst i finsk og i andre austersjøfinske språk. Eit døme frå finsk er Lautta vie autot saarelle, «Ferja tar bilane til øya», saari «øy»). Allativ blir i finsk også brukt i konstruksjonar som tilsvarer indirekte objekt i indoeuropeiske språk, som i finsk Mies antoi lehtimyyjälle rahaa, «Mannen gav avisseljaren pengar».

Kjelder

Kasus
Adessiv

Adessiv er eit kasus som blir brukt til å merke visse adverbiale setningsledd. Grunntydinga til adessiv er på. Adessiv finst i finsk og i andre austersjøfinske språk, og det finst i ungarsk. Eit døme frå finsk er Kirja on pöydällä "boka er (ligg) på bordet (pöytä "bord"). Adessiv blir også brukt som grammatisk kasus i finsk, i eigarkonstruksjonen, t.d. Minulla on rahaa'' "eg-adessiv er.3sg pengar" dvs. "Eg har pengar".

Kasus
Ablativ

Ablativ er eit kasus som blir brukt til å merke visse adverbiale setningsledd. Grunntydinga til ablativ er frå, ut av. Ablativ finst i latin, finsk og i andre austersjøfinske språk. Eit døme frå finsk er Vauva putosi pöydältä «Spedbarnet datt ned frå bordet» (pöytä, «bord»).

Kasus
Translativ

Translativ er eit kasus som blir brukt til å merke visse adverbiale setningsledd. Grunntydinga til translativ er overgang frå ein tilstand til ein annan. 

Translativ finst i finsk og i andre austersjøfinske språk. Eit døme frå finsk er Hän käänsi kirjan norjaksi (norja «norsk»). Jf. også Sano se suomeksi! «Sei det på finsk!». Uttrykka «på finsk, tysk, osb.» blir også uttrykt med translativ, sjølv om det ikkje er omsetjing med i biletet.

Kasus
Essiv

Essiv er eit kasus som blir brukt til å merke visse adverbiale setningsledd. Grunntydinga til essiv er som, likeins som. Essiv finst i finsk og i andre austersjøfinske språk.Eit døme frå finsk er Hän työskentelee opettajana «Han/ho arbeider som lærar» (opettaja «lærar»), jf. eit døme med predikativet i nominativ: Hän on opettaja «Han/ho er lærar».

Kasus
Abessiv

abessiv er eit kasus som blir brukt til å merke visse adverbiale setningsledd. Grunntydinga til abessiv er utan, som i finsk Hän tuli rahatta «Han/ho kom utan pengar» (raha, «penge»). Abessiv finst i finsk og i andre austersjøfinske språk. Abessiv er i finsk midre brukt enn tidlegare, meir vanleg er preposisjonen ilman.

Kasus
Komitativ

komitativ er eit kasus som blir brukt til å merke visse adverbiale setningsledd. Grunntydinga til komitativ er med. Komitativ finst i finsk, i andre austersjøfinske språk, og i samiske språk. Språkhistorisk sett er komitativ eit ganske nytt kasus i alle desse språka, det er eigentleg ein grammatikalisert postposisjon kanssa «med». Eit døme frå finsk er Tässä on Porvoo vanhine taloineen «Her er Borgå med sine gamle hus» (vanha talo «gammalt hus»).

I samiske språk blir komitativ også brukt for å uttrykkje instrumentet, som instumentalis i ein del andre språk, t.d. nordsamisk Eksámenvástádusa galgá čállit čáhppes tuššapeannain dahje dábálaš čáhppes peannain «Eksamenssvaret skal bli skrive med svart tusjpenn eller vanleg svart penn» (peanna «penn»).

Kasus
Mineral

Eit mineral er eit naturleg uorganisk stoff som er danna i geologiske prosessar (òg omtala som mineraldannande prosessar) og som har ein definert krystallstruktur og ei bestemt kjemisk samansetjing. Så langt er meir enn 3 500 ulike mineral skildra, og fleire nye blir oppdaga kvart år. Studie av minerala blir kalla mineralogi. 
Mange mineral er viktige råstoff i kjemisk og metallurgisk industri, og blir da kalla industrimineral eller malm.

Den kjemiske samansetjinga kan variere frå reine grunnstoff (jf. gull og diamant) til komplekse samansetjinger (jf. silikata) som i visse tilfelle kan variere mellom kjende endepunktar i eit mineralsystem (t.d. feltspat-gruppa).

Følgjande karaktertrekk er ofte nytta til å bestemme kva for eit mineral ein har i hende:

 Krystallstruktur
 Hardleik
 Brot og spalting
 Farge
 Strekfarge
 Glans
 Tettleik
 Magnetisme
 Radioaktivitet

Bakgrunnsstoff 

 Noregs geologiske undersøking
 Institutt for geologi og bergteknikk på Norges Teknisk-Naturvitenskapelege Universitet 
 Institutt for geofag på Universitetet i Oslo
 Fossheim steinsenter
 Mindat.org - The mineral database
 Webminderal.com - Mineralogy database

 
Mineralogi
Al Pacino

Alfredo (Al) James Pacino () er ein skodespelar frå Sambandsstatane med sicilianske anar. Han er særleg kjend frå Gudfaren-filmane regissert av Francis Ford Coppola.

Filmografi 

Al Pacino har medverka i mellom anna desse filmane:
 1972 - Gudfaren (The Godfather)
 1973 - Serpico
 1974 - Gudfaren 2 (The Godfather part II)
 1983 - Scarface
 1990 - Gudfaren 3 (The Godfather part III)
 1992 - Duften av kvinne (Scent of a Woman)
 1992 - Glengarry Glenn Ross
 1993 - Carlito's Way
 1995 - Heat
 1997 - Djevelens advokat (The Devil's Advocate)
 1999 - Any Given Sunday
 2003 - Angels in America (TV-serie)
 2004 - The Merchant of Venice
 2007 - Ocean's Thirteen

Bakgrunnsstoff 
 Internet Movie Database: Al Pacino

USA-amerikanske skodespelarar
Italiensk-amerikanarar
Folk frå New York City
DS «Haus»

DS «Haus» var ein dampbåt som vart bygd i 1914 av Mjellem & Karlsen for Indre Nordhordlandske Dampskibsselskab. Båten var på 135 bruttotonn, målte 101,1/19,1 fot og kunne ta 250 passasjerar. DS «Haus» var dermed noko mindre enn DS «Oster» som INDL også drifta. Etter at Noreg kom med i den andre verdskrigen vart DS «Haus» rekvirert av den norske marinen og stasjonert i Hardangerfjorden, der han tok del i kampane mot tyskarane. Då Noreg kapitulerte, vart DS «Haus» tatt av tyskarane som NB. 05 Wiesel for Hafenschutz-flotille Bergen. 

Etter krigen gjennomgjekk DS «Haus» ei større ombygging i 1949. Båten fortsette passasjertrafikken til 1960, då han vart seld og omgjort til lastebåt. Under diverse eigarar gjekk han under namna MS «Hausen» og MS «Listein». Siste eigar vart Orion Film A/S. Som «Sandy Hook» vart båten sprengd og søkt like utanfor Svalbard under filminspelinga av Jon Michelet si bok Orions Belte.

Kjelder 

Norske dampskip
Båtar frå Vestland
Indre Nordhordlandske Dampskibsselskab
Haus
Skip frå 1914
Skip sluttsegla i 1984
Susan Sarandon

Susan Sarandon ()  er ein amerikansk filmskodespelar fødd i New York.

Filmografi 
(Utval)
Joe (1970)
Lady Liberty (1971)
Fleur bleue (1971)
Lovin’ Molly (1974)
The Front Page (1974)
The Rocky Horror Picture Show (1975)
The Great Waldo Pepper (1975)
Dragonfly (1976)
Checkered Flag or Cash (1977)
The Last of the Cowboys (1977), også medprodusent
The Other Side of Midnight (1977)
King of the Gypsies (1978)
Pretty Baby (1978)
Something Short of Paradise (1979)
Atlantic City (1980)
Loving Couples (1980)
Tempest (1982)
The Hunger (1983)
The Buddy System (1984)
Compromising Positions (1985)
The Witches of Eastwick (1987)
Bull Durham (1988)
Sweet Hearts Dance (1988)
January Man (1989)
A Dry White Season (1989)
Through the Wire (1990), dokumentar, forteljar
White Palace (1990)
Thelma & Louise (1991)
The Player (1992), cameo-opptreden
Light Sleeper (1992)
Bob Roberts (1992)
Lorenzo’s Oil (1992)
Wilderness: The Last Stand (1993), dokumentar, forteljar
The Client (1994)
Little Women (1994)
Safe Passage (1994)
The Celluloid Closet (1995), dokumentar)
Dead Man Walking (1995)
Tell the Truth and Run: George Seldes and the American Press (1996), dokumentar, forteljar
James and the Giant Peach (1996), røyst
The Need to Know (1997), dokumentar, forteljar)
Father Roy: Inside the School of Assassins (1997), dokumentar, forteljar
187: Documented (1997), dokumentar, forteljar
Twilight (1998)
Illuminata (1998)
Stepmom (1998), også produsent
Rugrats in Paris: The Movie(1998)
Cradle Will Rock (1999)
Anywhere But Here (1999)
Joe Gould’s Secret (2000) 
Light Keeps Me Company (2000), dokumentar
Iditarod: A Far Distant Place (2000), dokumentar, forteljar
This Is What Democracy Looks Like (2000), dokumentar, forteljar
Rugrats in Paris: The Movie (2000), røyst
Uphill All the Way (2001), dokumentar, forteljar
900 Women (2001), dokumentar, forteljar
The Shaman's Apprentice (2001), dokumentar, forteljar
Cats & Dogs (2001), røyst
Rudyland (2001), dokumentar, forteljar
Ghosts of Attica (2001), forteljar
Last Party 2000 (2001), dokumentar
Goodnight Moon (2001), forteljar
This Child of Mine (2002), dokumentar, forteljar
Igby Goes Down (2002)
The Banger Sisters (2002)
Moonlight Mile (2002), også produsent
XXI Century (2003), dokumentar
Children of Dune (2003)
The Nazi Officer's Wife (2003), dokumentar, forteljar
Burma: Anatomy of Terror (2003), dokumentar, forteljar
Tibet: Cry of the Snow Lion (2003), dokumentar, forteljar
When the Mountains Tremble (2004), dokumentar
Noel (2004)
Jiminy Glick in La La Wood (2004), cameo-opptreden
Shall We Dance (2004)
Alfie (2004)
Romance & Cigarettes (2005)
Elizabethtown (2005)
Wiseguys and Beyond: Italian Americans and the Movies (2005), dokumentar
A Whale in Montana (2005)
Irresistible (2005)
Manatee: The Forgotten Mermaid (2005), forteljar
Mr. Woodcock (2007) 
Cloud Atlas (2012)
The Big Wedding (2013)
Ace the Case (2016)

USA-amerikanske skodespelarar
Folk frå New York City
Winona Ryder

Winona Ryder (), fødd Winona Laura Horowitz, er ein filmskodespelar frå USA. Ho har fått ei stjerne på Hollywood Walk of Fame.

Filmar

Kjelder
Denne artikkelen bygger på «Winona Ryder» frå ,  den 20. november 2018.  
 

USA-amerikanske skodespelarar
Hollywood Walk of Fame
Folk frå Minnesota